Mattéo Guendouzi

Mattéo Elias Kenzo Guendouzi Olié (; lahir 14 April 1999) merupakan seorang pemain bola sepak profesional Perancis yang beraksi di posisi pemain tengah untuk kelab Lazio secara pinjaman dari Marseille dan pasukan kebangsaan Perancis.

 Kerjaya kelab 
Kerjaya awal
Guendouzi telah memulakan kariernya di akademi Paris Saint-Germain semasa beliau berusia enam tahun. Beliau kemudiannya meninggalkan PSG untuk menyertai akademi Lorient pada tahun 2014. Selepas mewakili pasukan Lorient B, beliau telah ditawarkan untuk menyertai skuad utama pada tahun 2016.

Lorient
Guendouzi melakukan penampilan sulungnya untuk Lorient pada 15 Oktober 2016 ketika menentang Nantes dalam aksi Ligue 1 yang berakhir dengan kekalahan 1-2. Beliau seterusnya beraksi dalam sembilan perlawanan dalam semua kejohanan. Pada musim sulungnya di Lorient, pasukannya telah disingkirkan ke divisyen kedua dari Ligue 1 pada penghujung musim.

Pada musim 2017–18, Guendouzi telah tampil dalam 21 perlawanan bersama Lorient yang menyaksikan pasukannya gagal untuk layak ke Ligue 1 selepas menduduki tangga ketujuh Ligue 2.

Arsenal
Pada 11 Julai 2018, ketika jendela perpindahan musim panas, Guendouzi telah menyertai kelab Liga Perdana Inggeris, Arsenal dengan bayaran yang tidak didedahkan tetapi nilai tersebut dipercayai sekitar 7 juta euro termasuk bonu. Pada 28 Julai, beliau melakukan penampilan sulungnya untuk Arsenal dalam perlawanan persahabatan menentang kelab lamanya, Paris Saint Germain di Singapura. Beliau beraksi sebagai barisan kesebelasan utama pasukan dan membantu Arsenal untuk membelasah Paris Saint Germain 5–1. Pada 12 Ogos, Guendouzi melakukan penampilan sulungnya di Liga Perdana Inggeris dalam perlawanan pembukaan kempen menentang juara bertahan liga, Manchester City. Beliau berjaya melakukan 72 sentuhan dan menjadi pemain Arsenal paling banyak memegang bola namun pasukannya tewas 0-2 dalam perlawanan itu.

Guendouzi menjaringkan gol sulung dalam kariernya pada 4 Oktober dengan membantu Arsenal meraih kemenangan selesa 3-0 ke atas Qarabağ yang berlangsung di gelanggang lawan.

 Kerjaya antarabangsa 
Guendouzi mempunyai darah Maghribi yang datang daripada keluarga sebelah bapanya. Beliau telah dihampiri oleh pengurus pasukan kebangsaan Maghribi, Hervé Renard pada tahun 2017 untuk bertukar khidmat mewakili pasukan Maghribi. Namun, selepas bapa Guendouzi bertemu Renard pada Mac 2017, Guendouzi mengambil keputusan untuk kekal mewakili Perancis.

Pada 2 September 2019, Guendouzi telah dipanggil oleh skuad senior Perancis buat pertama kali untuk menggantikan Paul Pogba yang tercedera bagi menghadapi perlawanan kelayakan UEFA Euro 2020 menentang Albania dan Andorra. However, he was an unused substitute in both matches.

 Statistik kerjaya 
.

KelabMusimLigaPialaTermasuk Coupe de France dan Piala FA Inggeris.Piala LigaTermasuk Coupe de la Ligue dan Piala EFL.EropahLainJumlahKmnclnGolKmnclnGolKmnclnGolKmnclnGolKmnclnGolKmnclnGol Lorient2016–17801000—902017–181801020210Jumlah2602020—300 Arsenal2018–193301030111—4812019–20220301060320Jumlah5504040171—801Jumlah kerjaya10506060171—1341

 Catatan 

 Pautan luar 

Category:Kelahiran 1999
Category:Orang hidup
Category:Pemain bola sepak Perancis
Category:Pemain FC Lorient
Category:Pemain Arsenal F.C.
Kategori:Pemain Hertha BSC Berlin
Kategori:Pemain Olympique de Marseille
Kategori:Pemain S.S. Lazio
Kategori:Pemain Piala Dunia FIFA 2022